stanford-oval/wikipedia huggingface dataset:
Konstantínos Mavropános

Konstantínos Mavropános vuonna 2022.
Konstantínos Mavropános (kreik. Κωνσταντίνος Μαυροπάνος; s. 11. joulukuuta 1997 Ateena) on kreikkalainen jalkapalloilija. Hän on pelipaikaltaan keskuspuolustaja ja 194 senttimetriä pitkä. Hän edustaa Englannin Valioliigassa pelaavaa West ham Unitedia.
Mavropános aloitti pääsarjauransa Kreikan Superliigassa PAS Gianninan joukkueessa ja siirtyi tammikuussa 2018 englantilaisseura Arsenaliin. Hän pelasi Arsenalin edustusjoukkueessa seitsemän Valioliigan ottelua ja yhden Eurooppa-liigan ottelun. Hän oli lainalla Saksassa Nürnbergin joukkueessa vuoden 2020 alkupuoliskon ja Stuttgartin joukkueessa kaudet 2020–2022, ja kesällä 2022 hän siirtyi Stuttgartin omistukseen. Hän pelasi 2. Bundesliigassa 11 ottelua ja pääsarja Bundesliigassa 80 ottelua, joissa hän teki kuusi maalia. Mavropános siirtyi kesällä 2023 West Ham Unitediin. Hän pelasi kaudella 2023–2024 Valioliigassa 19 ottelua ja teki niissä yhden maalin, joulukuussa vieraskentällä Arsenalia vastaan. Hän pelasi Eurooppa-liigassa yhdeksän ottelua West Hamin yltäessä puolivälieriin.
Mavropános pelasi neljä ottelua Kreikan alle 21-vuotiaiden maajoukkueessa. Hän pelasi Kreikan A-maajoukkueessa ensimmäisen kerran maaliskuussa 2021 ystävyysottelussa Hondurasia vastaan. Hän on pelannut lokakuun 2024 puoliväliin mennessä 31 A-maaottelua, jotka kaikki avauskokoonpanossa. Otteluista neljä on kuulunut MM-karsintaan, yhdeksän EM-karsintaan ja kymmenen Kansojen liigaan. Hän on tehnyt A-maaotteluissaan kaksi maalia, molemmat syyskuussa 2023 EM-karsintaottelussa Gibraltaria vastaan.
Erkki Hatakka

| Erkki Hatakka |
| --- | --- |
 Erkki Hatakka vuonna 1966.
Henkilötiedot
Koko nimi:  Erkki Tapani Hatakka
Ammatti:  toimittaja
Erkki Tapani Hatakka (3. marraskuuta 1937 Jääski – 15. toukokuuta 2011 Espoo) oli suomalainen toimittaja ja valtiotieteen maisteri. Hatakka oli Yleisradion palveluksessa yli 30 vuotta ulkomaantoimittajana, toimituspäällikkönä ja ohjelmapäällikkönä.
Hatakka aloitti toimittajan uransa Etelä-Saimaa-lehden kesätoimittajana 1958. Hän tuli Yleisradion palvelukseen 1961 kesätoimittajaksi ja vuonna 1962 hänestä tuli radion ajankohtaisohjelmien ulkomaantoimittaja ja myöhemmin radion uutistoimituksen toimituspäällikkö. Hän aloitti tällöin viikoittain radiossa lähetettävän Maailmanpolitiikan arkipäivää -ohjelman. Vuonna 1968 Hatakka oli perustamassa radioon Aamun peili -ohjelmaa. 1980-luvun alussa ohjelmapäällikkönä toiminut Hatakka valmisteli ja hoiti Ylen Teksti-tv:n käynnistämisen. Hatakka toimi viimeksi TV1:n opetusohjelmien ohjelmapäällikkönä.
Pitkän reportaasimatkan Etelä-Afrikkaan ja Lounais-Afrikkaan vuonna 1965 tehnyt Hatakka oli matkan jälkeen perustamassa Suomeen Etelä-Afrikka-seuraa ja toimi sen puheenjohtajana. Vuonna 1994 hän oli perustamassa Karjala-klubia ja samoihin aikoihin myös Tverinkarjalaisten ystävät-nimistä seuraa. Hatakka kuului sosialidemokraatteihin ja hän oli muun muassa Espoon kaupunginhallituksen jäsenenä.
Teoksia

Hatakan suku Liikolassa. Hatakan sukuseura 1989
Aiheesta muualla

Ylen Elävä arkisto : Erkk Hatakan radio-ohjelma Etelä-Afrikasta : Raportti poliisivaltiosta, esitetty 5.6.1965
Naisten Pukutehdas

| Naisten Pukutehdas Oy |
| --- | --- |
Tunnuslause:  Palveleva housukauppa
Perustettu:  1919
Perustaja:  Aino Rosendahl
Toimitusjohtaja:  Markus Rosendahl
Puheenjohtaja:  Risto Rosendahl
Kotipaikka:  Lahti
Toimiala:  Naisten ja miesten housujen valmistus ja kauppa
Liikevaihto:  5 439 000 (2023)
Kotisivu:  www.housukauppa.fi
Infobox OKVirheellinen NIMI-arvo: 
NP Housukauppa eli Naisten Pukutehdas Oy on suomalainen vaatetusalan perheyritys, joka on erikoistunut housujen valmistamiseen naisille ja miehille. Yritys on perustettu vuonna 1919 Lahdessa ja sillä on toimintaa 15 myymälässä ja verkkokaupassa. Tuotekehitys ja hallinto sijaitsevat Lahdessa ja Hollolassa. Yrityksen toimitusjohtajana toimii Markus Rosendahl. Housujen tuotanto on keskittynyt Italiaan, Viroon ja Turkkiin.
2019 - ensimmäinen suomalainen vain housuihin keskittyvä kauppaketju.
2021 - miesten housumallisto lanseerattu myymälöihin.
2022 - kolme uutta myymälää avattu, Kuopio, Jyväskylä ja Espoo.
2023 - kaksi uutta myymälää avattu, Seinäjoki ja Vantaa.
2023 - syyskuussa avattu ensimmäinen myymälä Ruotsin Sundsvalliin.
2024 - kaksi uutta myymälää avattu Hyvinkäälle ja Ouluun.
Tuotemerkkejä yrityksellä ovat olleet muun muassa Nina & Pii, NP-design, NP+Collection sekä NoProblem. Nykyisin tuotteita markkinoidaan NP tuotemerkin alla.
Toiminta ja arvot

NP:n housuvalikoimassa on painotettu housujen istuvuutta, laadukkuutta ja kestävyyttä. Yrityksen slogan “palveleva housukauppa” näkyy asiakaspalvelun laadussa ja konseptista, joka pyrkii takaamaan tasaisen ja laadukkaan asiakaspalvelun myymälöissä ja verkkokaupassa. Halu löytää asiakkaille oikeat tuotteet, oikeaan vuodenaikaan, on tärkeä osa yrityksen arvoja. Asiakkaat arvostavat NP:n tuotteissa kestävyyttä ja helppoa ostokokemusta. Yrityksen tuotekehitys toimii Suomessa ja sen eteen NP tekee tutkimuksia ja hyödyntää yli 100-vuotiasta historiaa.
Tuotteita löytyy erilaisissa housukategoriossa mm. farkut, jerseyt, chinot, kesähousut ja rennot housut. Housujen kokoskaala on laaja ja tarjoaa malleja kaikenlaisille vartalotyypeille.
NP pyrkii laajentamaan myymäläkonseptia uusiin kaupunkeihin jatkuvasti ja kehittämään liiketoimintaa. Keväällä 2023 aukeaa kaksi myymälää Vantaan Jumboon ja Seinäjoen Ideaparkkiin Verkkokauppa (www.housukauppa.fi) toimii tukena ja osana laajeneva myymäläverkostoa tarjoten asiakkaille mahdollisuuden ostaa housut omien mittojen mukaisesti. Osa-alueena yrityksellä on kehittää verkkokauppaa hyödyntäen teknologisia ratkaisuja ja palveluita.
Vastuuna laatu

Kaikkien tuotteiden takana on tarkasti valikoidut tehtaat Euroopassa. Osana vastuullista ajattelua ovat asiakkaat, jotka kertovat tarpeistaan. Näin yritys pystyy tuottamaan heille sopivia tuotteita oikeina vuodenaikoina, oikeilla mitoilla ja heidän toivomilla väreillä. Tämän eettisen kehitystavan takana on se, että kuluttaja ostaa tarpeeseen ja pitää tuotetta mahdollisimman pitkään.
Myymäläverkosto

Suomi
Espoo, Kauppakeskus Sello
Hollola
Hyvinkää, Willa
Hämeenlinna, Kauppakeskus Goodman
Jyväskylä
Kuopio, Kauppakeskus Matkus
Lahti
Lempäälä, Ideapark
Oulu
Seinäjoki, Ideapark
Tampere
Turku
Helsinki
Helsinki,  Mall of Tripla
Vantaa, Kauppakeskus Jumbo
Ruotsi
Sundsvall, Birsta City (suljettu 2024)
Aiheesta muualla

Yrityksen kotisivut
Danholn

| Danholn |
| --- | --- |
 Danholnin koulu
 Danholn
 Koordinaatit: 60°37′12″N, 15°47′41″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Falun
Väkiluku (2021):  461
Danholn on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 461 asukasta vuonna 2021.
Aiheesta muualla

Kuvia tai muita tiedostoja aiheesta Danholn Wikimedia Commonsissa
Persberg

| Persberg |
| --- | --- |

 Persberg
 Koordinaatit: 59°45′05″N, 14°15′23″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Filipstad
Väkiluku (2021):  200
Infobox OKVirheellinen NIMI-arvo: 
Persberg on taajama Filipstadin kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 200 asukasta vuonna 2021.
Aiheesta muualla

Kuvia tai muita tiedostoja aiheesta Persberg Wikimedia Commonsissa
Georgian pääministeri

| Georgian pääministeri |
| --- | --- |
 
 
 Nykyinen Irakli Kobakhidze 8. helmikuuta 2024 lähtien
Nimittäjä:  Georgian presidentti
Kauden pituus:  ei määritelty
Perustettu:  23. elokuuta 1991
Ensimmäinen:  Bessarion Gugušvili
Palkka:  13 000 ₾ kuukaudessa
Georgian pääministeri johtaa Georgian hallitusta.
Pääministerin kuukausipalkka on 13 000 laria.
Historia

Pääministerin virka perustettiin Georgiassa ensimmäiseksi vuonna 1918 Georgian demokraattisen tasavallan syntymisen myötä, mutta virka lakkautettiin Georgian tultua osaksi Neuvostoliittoa. Itsenäistymisen yhteydessä 1990-luvun alussa virka otettiin uudelleen käyttöön. 8. joulukuuta 1995 – 17. helmikuuta 2004 virka tunnettiin nimellä "valtioministeri".
Vuoden 2004 lisäys perustuslakiin loi pääministerin viran uudelleen: pääministeri johtaa hallitusta ja sen ministeriöitä, paitsi puolustusministeriötä ja valtion turvallisuusministeriötä, joiden johdossa on presidentti. Hallitus nauttii presidentin luottamusta. Georgia on semipresidentiaalinen valtio.
Vuoden 2010 muutos perustuslakiin pienensi presidentin valtaa ja kasvatti pääministerin ja parlamentin valtaa edelleen.
Luettelo pääministereistä

| 0 | 1 | 2 | 3 | 4 |
| --- | --- | --- | --- | --- |
|  | Nimi | Astui virkaan | Erosi | Puolue |
| 1 | Noe Ramišvili | 26. toukokuuta 1918 | 24. kesäkuuta 1918 | ei puoluetta |
| 2 | Noe Žordania | 24. kesäkuuta 1918 | 25. helmikuuta 1921 | Sosiaalidemokraattinen työväenpuolue |
Virka lakkautettiin
| 3 | Tengiz Sigua, 1. kausi | 15. marraskuuta 1990 | 18. elokuuta 1991 | ei puoluetta |
|  | Murman Omanidze (virkaatek.) | 18. elokuuta 1991 | Elokuu 1991 | ei puoluetta |
| 4 | Bessarion Gugušvili | Elokuu 1991 | 6. tammikuuta 1992 | Pyöreä pöytä - Vapaa Georgia |
| 5 | Tengiz Sigua, 2. kausi | 6. tammikuuta 1992 | 6. elokuuta 1993 | ei puoluetta |
|  | Eduard Ševardnadze (virkaatek.) | 6. elokuuta 1993 | 20. elokuuta 1993 | ei puoluetta |
| 6 | Otar Patsatsia | 20. elokuuta 1993 | 5. lokakuuta 1995 | ei puoluetta |
| 7 | Niko Lekišvili | 8. joulukuuta 1995 | 7. elokuuta 1998 | Georgian kansalaisten unioni |
| 8 | Važa Lortkipanidze | 7. elokuuta 1998 | 11. toukokuuta 2000 | Georgian kansalaisten unioni |
| 9 | Giorgi Arsenišvili | 11. toukokuuta 2000 | 21. joulukuuta 2001 | Georgian kansalaisten unioni |
| 10 | Avtandil Džorbenadze | 21. joulukuuta 2001 | 27. marraskuuta 2003 | Georgian kansalaisten unioni |
| 11 | Zurab Žvania | 27. marraskuuta 2003 | 3. helmikuuta 2005 | Yhdistynyt kansallinen liike |
| 12 | Giorgi Baramidze (virkaatek.) | 3. helmikuuta 2005 | 17. helmikuuta 2005 | Yhdistynyt kansallinen liike |
| 13 | Zurab Noghaideli | 17. helmikuuta 2005 | 16. marraskuuta 2007 | Yhdistynyt kansallinen liike |
| 14 | Vladimer Gurgenidze | 22. marraskuuta 2007 | 1. marraskuuta 2008 | ei puoluetta |
| 15 | Grigol Mgaloblišvili | 1. marraskuuta 2008 | 6. helmikuuta 2009 | ei puoluetta |
| 14 | Nikoloz Gilauri | 6. helmikuuta 2009 | 4. heinäkuuta 2011 | ei puoluetta |
| 16 | Vano Merabišvili | 4. heinäkuuta 2011 | 25. lokakuuta 2012 | Yhdistynyt kansallinen liike |
| 17 | Bidzina Ivanišvili | 25. lokakuuta 2012 | 20. marraskuuta 2013 | Georgialainen unelma |
| 18 | Irakli Garibašvili | 20. marraskuuta 2013 | 20. joulukuuta 2015 | Georgialainen unelma |
| 19 | Giorgi Kvirikašvili | 30. joulukuuta 2015 | 20. kesäkuuta 2018 | Georgialainen unelma |
| 20 | Mamuka Bakhtadze | 20. kesäkuuta 2018 | 2. syyskuuta 2019 | Georgialainen unelma |
| 21 | Giorgi Gakharia | 8. syyskuuta 2019 | 18. helmikuuta 2021 | Georgialainen unelma |
| 22 | Maia Tskhitišvili (vt.) | 18. helmikuuta 2021 | 21. helmikuuta 2021 | Georgialainen unelma |
| 23 | Irakli Garibašvili | 22. helmikuuta 2021 | 29. tammikuuta 2024 | Georgialainen unelma |
| 24 | Irakli Kobakhidze | 8. helmikuuta 2024 |  | Georgialainen unelma |
Bengtsheden

| Bengtsheden |
| --- | --- |
 Bengtsheden
 Koordinaatit: 60°42′54″N, 15°53′08″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Falun
Väkiluku (2021):  524
Infobox OKVirheellinen NIMI-arvo: 
Bengtsheden on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 524 asukasta vuonna 2021.
Aiheesta muualla

Kuvia tai muita tiedostoja aiheesta Bengtsheden Wikimedia Commonsissa
Oliver Kahn

| 0 | 1 | 2 |
| --- | --- | --- |

Henkilötiedot
Koko nimi: Oliver Rolf Kahn
Syntymäaika: 15. kesäkuuta 1969 (ikä 55)
Syntymäpaikka: Karlsruhe, Saksa
Pelipaikka: maalivahti
Pituus: 188 cm
Lempinimi: Olli
| Urheilijan ura> Junioriseurat |
| --- | --- | --- | --- |
–1988: Karlsruher SC
Seurat
| Vuodet | Seura | Ottelut (Maalit) | Ottelut (Maalit) |
| 1988–1994 1994–2008 | Karlsruher SC FC Bayern München | 128 (0) 404 (0) | 128 (0) 404 (0) |
Maajoukkue
| 1995–2006 | Saksa | 86 (0) | 86 (0) |
 Seurajoukkueuran tilastot kattavat vain kansalliset sarjat.
Oliver Rolf Kahn (s. 15. kesäkuuta 1969 Karlsruhe, Länsi-Saksa) on saksalainen entinen jalkapallomaalivahti. Hän kuului suuren osan urastaan Bundesliiga-seura FC Bayern Münchenin kokoonpanoon. Hän pelasi Saksan maajoukkueessa 86 ottelua.
Ura

Kahn aloitti ammattilaisuransa Karlsruher Sport Clubissa kaudella 1987–1988. Hän pelasi ensimmäisen Bundesliiga-ottelunsa vuonna 1990 samassa seurassa. Bayern München hankki Kahnin ykkösmaalivahdikseen vuonna 1994 Raimond Aumannin siirryttyä Besiktasiin Turkin Superliigaan. 15. huhtikuuta 2007 Kahn teki Bundesliigan ennätyksen voittojen määrässä kun Bayern München kukisti Leverkusenin 2–1. Tuolloin hänelle tuli täyteen 292 voitettua ottelua. Edellinen ennätys 291 voittoa oli Manfred Kaltzilla.
Kahn on saavuttanut seuratasolla paljon menestystä. Hän on voittanut kahdeksan Saksan mestaruutta ja kuusi Saksan Cupin mestaruutta ja kuusi Saksan Liigacupin mestaruutta. Eurokentillä parhaat saavutukset ovat UEFA-cupin voitto vuodelta 1996 ja Mestarien liigan voitto vuodelta 2001.
Kahn teki debyyttinsä Saksan maajoukkueen paidassa 23. kesäkuuta 1995 ottelussa Sveitsiä vastaan. Hän on ollut mukana Saksan kokoonpanossa kuusissa arvokisoissa, kolmissa EM-kisoissa, vuosina 1996, 2000 ja 2004, ja neljissä MM-kisoissa, vuosina 1994, 1998, 2002 ja 2006; pelaavana maalivahtina hän on ollut kolmissa kisoissa, vuoden 2000 EM-kisoista vuoden 2004 EM-kisoihin asti. Kahnin maajoukkueuran kohokohtana voidaan pitää vuoden 2002 jalkapallon maailmanmestaruuskisoja, joissa Saksa eteni lopulta aina loppuotteluun saakka; Kahn torjui turnauksessa viisi nollapeliä ja kisojen päätyttyä hänet palkittiin turnauksen parhaana pelaajana ja parhaana maalivahtina. Kahn toimi pitkään myös maajoukkueen kapteenina, mutta Jürgen Klinsmannin päävalmentajakaudella kapteenina toimi Michael Ballack. Klinsmannin aikana Kahn myös menetti aiemman lähes kiistattoman ykkösvahdin asemansa maajoukkueessa ja joutui jakamaan torjuntavastuun Jens Lehmannin kanssa; vuoden 2006 Saksan maailmanmestaruuskisoissa Lehmann toimi Saksan ykkösmaalivahtina ja Kahn tämän varamaalivahtina.
Toukokuussa 2004 julkaistiin Kahnin omaelämäkerta, joka on nimeltään Nummer eins.
Kahn pelasi viimeisen maaottelunsa 8. heinäkuuta 2006 Portugalia vastaan. Kyseessä oli jalkapallon MM-kisojen pronssiottelu, joka pelattiin Stuttgartissa Gottlieb-Daimler Stadionilla. Ottelu päättyi Saksan voittoon 3–1. Ottelun pelaaminen oli Kahnille merkittävää, sillä hän oli joutunut seuraamaan Saksan muut MM-kisaottelut penkiltä Lehmannin pelatessa maalilla. Saksan valmentaja Jürgen Klinsmann sanoi, että halusi antaa Kahnille mahdollisuuden pelata, koska Klinsmannin mukaan Kahn oli ollut tukemassa koko Saksan joukkuetta ja erityisesti nuoria pelaajia koko MM-turnauksen ajan. Koska Saksan kapteeni Michael Ballack oli loukkaantunut eikä voinut pelata, Kahn sai myös kapteeninnauhan. Klinsmannin mukaan ”kunnia meni eniten maaotteluja pelanneelle pelaajalle”.
Kahn ilmoitti lopettavansa uransa kauden 2007–2008 jälkeen, hän päättikin uransa mestaruuteen Bundesliigassa.
Kunnianosoituksia

Bundesliigan paras maalivahti: 1994, 1997–1999, 2001
Euroopan paras maalivahti: 1999, 2001, 2002
Maailman paras maalivahti (IFFHS:n valinta): 1999, 2001, 2002
Maailmanmestaruuskilpailujen paras pelaaja 2002
Maailmanmestaruuskilpailujen paras maalivahti 2002
UEFAn Fair Play -palkinto 2001
Mestaruudet > Bayern München

1996: UEFA-cupin voitto
1997: Saksan mestaruus, Saksan Liigacupin voitto
1998: Saksan Cupin voitto, Saksan Liigacupin voitto
1999: Saksan mestaruus, Saksan Liigacupin voitto
2000: Saksan mestaruus, Saksan Cupin voitto, Saksan Liigacupin voitto
2001: Mestarien liigan voitto, Saksan mestaruus, Intercontinental Cupin voitto
2003: Saksan mestaruus, Saksan Cupin voitto
2004: Saksan Liigacupin voitto
2005: Saksan mestaruus, Saksan Cupin voitto
2006: Saksan mestaruus, Saksan Cupin voitto
2007: Saksan Liigacupin voitto
2008: Saksan mestaruus, Saksan Cupin voitto
Koppom

| Koppom |
| --- | --- |
 Koppom
 Koordinaatit: 59°42′13″N, 12°09′15″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Eda
Väkiluku (2021):  683
Infobox OKVirheellinen NIMI-arvo: 
Koppom on taajama Edan kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 683 asukasta vuonna 2021.
Aiheesta muualla

Kuvia tai muita tiedostoja aiheesta Koppom Wikimedia Commonsissa
Grace Van Patten

| Grace van Patten |
| --- | --- |
 Grace van Patten vuonna 2021.
Henkilötiedot
Syntynyt: 21. marraskuuta 1996 (ikä 27) New York, Yhdysvallat
Kansalaisuus:  Yhdysvallat
Ammatti:  näyttelijä, malli
Näyttelijä
Aktiivisena:  2006–
Merkittävät roolit:   Tramps  Central Park  The Wilde Wedding  Good Posture  The Violent Heart  Mayday  Nine Perfect Strangers  Tell Me Lies 
Aiheesta muualla
gracevanpatten.org
IMDb 
AllMovie
Grace Van Patten (s. 21. marraskuuta 1996 New York) on yhdysvaltalainen näyttelijä ja malli. Hänet tunnetaan muun muassa roolistaan Lucy Albrightina televisiosarjassa Tell Me Lies (2022).
Elämäkerta

Van Patten syntyi New Yorkissa. Hän on ohjaaja Tim Van Pattenin tytär ja näyttelijöiden Joyce Van Pattenin ja Dick Van Pattenin veljentytär.
Filmografia

| Vuosi | Nimi | Rooli | Huomioita |
| --- | --- | --- | --- |
| 2006 | Sopranos | Ally Pontecorvo | 2 jaksoa |
| 2013 | Law & Order: Special Victims Unit | Jodie Lanier | Jakso: "October Surprise" |
| 2014 | Boardwalk Empire | Ruth Lindsay | Jakso: "Cuanto" |
| 2015 | Stealing Cars | Maggie Wyatt |  |
| 2016 | Tramps | Ellie |  |
| 2017 | Central Park | Leyla |  |
| 2017 | The Meyerowitz Stories | Eliza Meyerowitz |  |
| 2017 | The Wilde Wedding | Mackenzie Darling |  |
| 2018 | Under the Silver Lake | Balloon girl |  |
| 2018 | Maniac | Olivia Meadows | Sivurooli |
| 2019 | Good Posture | Lilian |  |
| 2020 | The Violent Heart | Cassie |  |
| 2021 | Mayday | Ana |  |
| 2021 | Nine Perfect Strangers | Zoe | Päärooli |
| 2022 | Tell Me Lies | Lucy Albright | Päärooli |
Aiheesta muualla

Kuvia tai muita tiedostoja aiheesta Grace Van Patten Wikimedia Commonsissa
gracevanpatten.org
Grace Van Patten Internet Movie Databasessa. (englanniksi)
Swamp Thing (videopeli)

| Swamp Thing |
| --- | --- |

Kehittäjä:  Imagineering
Julkaisija:  THQ
Suunnittelija:  Dan Kitchen, Barry Marx
Säveltäjä:  Mark Van Hecke
Ohjelmoija:  David Lubar
Julkaistu:  joulukuu 1992
Lajityyppi:  yksinpeli
Pelimuoto:  tasohyppely
Alusta:  NES, Game Boy
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK    : 
Swamp Thing on samannimiseen animaatiosarjaan perustuva tasohyppelyvideopeli NES:lle ja Game Boylle. THQ julkaisi pelin joulukuussa 1992.
Kuvakaappaus pelin NES-version ensimmäisestä tasosta.
Aiheesta muualla

Swamp Thing MobyGamesissa (englanniksi)
Swamp Thing MobyGamesissa (englanniksi)
Kataisen hallitus

| Kataisen hallitus |
| --- | --- |
  Suomen tasavallan 72. valtioneuvosto
 Pääministeri Jyrki Katainen.
Toimikausi alkoi:  22. kesäkuuta 2011
Toimikausi päättyi:  24. kesäkuuta 2014
Valtionpäämies:   Tarja Halonen  Sauli Niinistö 
Jäsenet
Hallituksen johtaja:  Jyrki Katainen
Hallituksen varajohtaja:   Jutta Urpilainen  Antti Rinne 
Ministerien lukumäärä:  21
Hallituspuolueet:   Kokoomus  SDP  RKP  Vasemmistoliitto (4.4.2014 asti)  Vihreät  Kristillisdemokraatit 
Hallituksen asema:  enemmistöhallitus 112 / 200
Oppositiopuolueet:   Perussuomalaiset  Keskusta  Vasemmistoliitto (4.4.2014 alkaen) 
Historia
Vaalit:  Eduskuntavaalit 2011
Edellinen:  Kiviniemen hallitus
Seuraava:  Stubbin hallitus
Pääministeri Jyrki Katainen
Kataisen hallitus oli Suomen tasavallan 72. hallitus. Se muodostettiin vuoden 2011 eduskuntavaalien jälkeen ja toimi 22. kesäkuuta 2011 – 24. kesäkuuta 2014. Hallituksen pääministerinä toimi kokoomuksen puheenjohtaja Jyrki Katainen ja siihen kuuluivat kokoomuksen lisäksi sosiaalidemokraatit, vihreät, ruotsalainen kansanpuolue ja kristillisdemokraatit sekä huhtikuuhun 2014 saakka vasemmistoliitto. Hallitus hajosi Kataisen jätettyä paikkansa kokoomuksen puheenjohtajana ja pääministerinä saatuaan paikan Euroopan komissiosta.
Hallitukseen osallistuvien puolueiden yhteenlaskettu paikkamäärä eduskunnassa oli 125 paikkaa (+ eduskunnan puhemies, joka ei saa äänestää), kunnes 30.6. hallitukselle epäluottamusta äänestäneet Markus Mustajärvi ja Jyrki Yrttiaho erotettiin vasemmistoliiton eduskuntaryhmästä ja he muodostivat oppositioon kuuluneen vasenryhmän. 25. maaliskuuta 2014 vasemmistoliitto ilmoitti eroavansa hallituksesta, koska puolue ei voinut hyväksyä hallituksen kehysriihiesitystä. Vasemmistoliiton eron jälkeen hallituksen vahvuus oli 112 edustajaa.
Hallitus oli kahden suurimman puolueensa mukaan perustaltaan sinipunahallitus ja laajapohjaisena muistutti myös SDP-johtoisia Lipposen "sateenkaarihallituksia" 1995–2003 (Lipponen I ja II). Kyseessä oli 2000-luvun ensimmäinen kokoomusjohtoinen hallitus. Edellinen kokoomuslainen pääministeri oli Harri Holkeri vuosina 1987–1991, joka johti Holkerin hallitusta.
Pääministeri Katainen ilmoitti huhtikuussa 2014, ettei jatka kokoomuksen puheenjohtajana kesän puoluekokouksen jälkeen. Kokoomuksen puoluekokous valitsi kesäkuussa uudeksi puheenjohtajakseen Alexander Stubbin, joka sai tehtäväkseen muodostaa uuden hallituksen kesäkuun aikana. Presidentti Sauli Niinistö hyväksyi Kataisen eropyynnön 16. kesäkuuta ja pyysi Kataisen hallitusta jatkamaan toimitusministeristönä uuden valtioneuvoston nimittämiseen asti. Stubbin hallitus aloitti 24. kesäkuuta 2014.
Hallitusohjelma

Yksi maailman suurimmista kaupallisista konsulttiyhtiöistä, yhdysvaltalainen McKinsey & Company värvättiin avustamaan hallitusohjelman laatimisessa.
Politiikkaa > Puolivälin kehysriihi

Hallitus asettui tekemään ennalta sovitusti puolivälin kehysriihtään 21. maaliskuuta 2013. Taloustilanne oli hieman ennakoitua heikompi ja työmarkkinaratkaisut olivat avoimet. Kehysriihessä päätettiin laskea yhteisöveroa 4,5 prosenttiyksiköllä 20 prosenttiin. Tämän arveltiin antavan mahdollisuuden työllisyyden kohentamiseen ja velkasuhteen kääntämiseen laskuun. Vasemmistoliiton lähteistä ilmoitettiin jo 27.3. että kehysriihen ratkaisujen vaikutuksista on ristiriitaista tietoa sekä varaus, että tilannetta tarkastellaan uudelleen syksyn budjettiriihessä. Kyseessä on ollut puolueen mukaan sen verran vakava tietovaje, ettei puolue olisi hallituksessa ratkaisua hyväksynyt, mikäli vaikutukset olisivat olleet kehysriihen aikana tiedossa. Asia koskee listaamattomien yritysten osinkojärjestelyissä tarkoitetuista porsaanreiistä.  Oppositiopuolue Perussuomalaiset kyseenalaisti veroratkaisut ja niistä tiedottamisen tuoreeltaan. Suomen Keskusta olisi puolestaan halunnut useampia verotusportaita osingoille. Puolueen puheenjohtaja Juha Sipilä informoi eräitä ministereitä heti kehyspäätöksen jälkeen tuoreeltaan siitä, että listaamattomien yritysten suuromistajat saavat suuren verohyödyn päätöksestä. Hallitus muutti päätöstä tältä osin sekä holding-yhtiöiden osalta. Vasemmisto olisi jättänyt hallituksen, ellei korjausta olisi tehty.